การที่ประจำเดือนมาช้ากว่ากำหนดเพราะทานยาคุมฉุกเฉิน สามารถทานยาขับเลือดได้มั้ยคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองประจำเดือนมาช้ากว่ากำหนดอาจเป็นผลข้างเคียงจากยาคุมฉุกเฉินได้ค่ะ แต่ไม่ควรจนถึงขั้นทำให้ประจำเดือนไม่มา แนะนำถ้าประจำเดือนมาช้ากว่า 35 วันนับจากครั้งก่อนแนะนำซื้อชุดตรวจการตั้งครรภ์มาตรวจเองเบื้องต้น หากไม่แน่ใจผล ควรปรึกษาสูตินรีแพทย์ ไม่ควรซื้อยาขับเลือด ยาสตรี หรือยาฮอร์โมนใดๆมารับประทานเอง เพราะอาจทำให้มีเลือดออกผิดปกติทางช่องคลอดได้